Veidenas
Veidenas, pilnas pavadinimas – Aukštutinio Pfalco Veidenas (vok. Weiden in der Oberpfalz) – miestas pietų Vokietijoje, Bavarijos šiaurės rytuose, Aukštutiniame Pfalce, 100 km į šiaurės rytus nuo Niurnbergo. Porceliano, tekstilės, stiklo pramonė. Yra Vokietijos kariuomenės bazė. Yra katalikų Šv. Sebastijono (įkurta 1480 m.), neoromaninė katalikų Šv. Juozapo (1900 m.), protestantų barokinė Šv. Mykolo (1627 m., su 1761 m. bokštu) bažnyčios, turgaus aikštė, XVI a. rotušė, XIV a. miesto sienų liekanos.